**JAVNI POZIV**

**PODUZETNICIMA ZA DODJELU POTPORA ZA POTICANJE PODUZETNIŠTVA GRADA KORČULE U 2023. GODINI**

Potpore se dodjeljuju kroz devet mjera:

1. Potpore poduzetnicima – početnicima koji prvi put otvaraju obrt ili trgovačko društvo;
2. Potpore poduzetnicima za ulaganje u standarde kvalitete i certificiranje;
3. Potpore poduzetnicima – inovatorima za uvođenje inovacije u proizvodnju;
4. Subvencija troškova polaganja majstorskih ispita o stručnoj osposobljenosti i majstorskih ispita u obrtništvu;
5. Sufinanciranje troškova prekvalifikacije i doškolovanja nezaposlenih osoba;
6. Potpore za sufinanciranje pojedinačnog nastupa poduzetnika na manifestacijama u vezi s poduzetništvom;
7. Potpore za sufinanciranje troškova reklame i promidžbe subjekata koji obavljaju gospodarsku djelatnost na području zaštićene kulturno-povijesne cjeline;
8. Potpore za poticanje novih zapošljavanja;
9. Potpore za poticanje zapošljavanja osoba sa višom ili visokom stručnom spremom i

**Priznanje (bez novčane potpore) uspješnom poduzetniku**

Javni poziv otvoren je do iskorištenja sredstava, odnosno najkasnije do 01. prosinca 2023. godine.

OPĆI UVJETI I KRITERIJI

 Korisnik potpore mora imati najmanje 1 (jednog) zaposlenog na neodređeno vrijeme (uključujući vlasnika) s punim radnim vremenom ili ukoliko korisnik subvencije posluje sezonski tada treba poslovati najmanje 6 (šest) mjeseca godišnje i imati najmanje 1 (jednog) zaposlenog na puno radno vrijeme u razdoblju poslovanja.

 Podnositelji zahtjeva fizičke osobe moraju imati prebivalište na području Grada Korčule, a podnositelji zahtjeva fizičke osobe koje zajednički obavljaju obrt sukladno Zakonu o obrtu („Narodne novine“, br. 143/13, 127/19 i 41/20), moraju imati najmanje 50% osoba koje obavljaju obrt sa prebivalištem na području Grada Korčule.

 Ukoliko je podnositelj zahtjeva pravna osoba tada treba imati sjedište na području Grada Korčule.

 Pravo na potporu mogu ostvariti:

- podnositelji zahtjeva sa prebivalištem na području Grada Korčule (za fizičke osobe) i

- sa sjedištem na području Grada Korčule (za pravne osobe).

 Pravo na potporu ne može ostvariti pravna ili fizička osoba za koju Upravni odjel za upravljanje Gradskom imovinom, gospodarstvo i turizam u postupku obrade podnesenog zahtjeva utvrdi da ima nepodmirenih obveza prema Gradu Korčuli.

 Podnositelj zahtjeva mora dostaviti potvrdu Porezne uprave o podmirenim dospjelim obvezama s osnove javnih davanja (poreznim obvezama i obvezama za mirovinsko i zdravstveno osiguranje), ne stariju od 30 dana od dana podnošenja zahtjeva.

**Potpore poduzetnicima - početnicima koji prvi put otvaraju obrt ili trgovačko društvo**

 Grad Korčula dodjeljuje bespovratnu potporu poduzetnicima - početnicima koji prvi put otvaraju obrt ili trgovačko društvo registrirano nakon 01. siječnja 2023. godine, a koji posluju i imaju registrirano sjedište na području Grada Korčule.

 Potpora se može dijeliti za sljedeće troškove:

1. nabava nove opreme, alata i inventara za osnovnu djelatnost obrta ili trgovačkog društva,
2. uređenje poslovnog prostora (izuzev građevinskih i završnih radova),
3. ishođenje dokumentacije potrebne za otvaranje obrta ili trgovačkog društva te podnošenje zahtjeva za kredit (troškovi javnog bilježnika, troškovi procjene vrijednosti nekretnina, troškovi sudski vještaci, projektno-tehnološka dokumentacija, studija utjecaja na okoliš, razne dozvole, npr. licencije),
4. izradu poslovnih planova/investicijskih programa,
5. nabavu informatičke opreme sa svrhom poticanja osnivanja i početka poslovanja poduzetnika,
6. izrada mrežne stranice i vizualnog identiteta.

 Potpora iznosi 1.327,23 eura/10.000,00 kuna po poduzetniku, a ako su prihvatljivi troškovi manji od navedenog iznosa, potpora će se odobriti u iznosu prihvatljivih troškova.

 Potpore poduzetnicima-početnicima koji prvi put otvaraju obrt ili trgovačko društvo iz deficitarnih djelatnsti uvećava se za 100% i ukupno iznosi 2.654,46 eura/20.000,00 kuna.

Deficitarne djelatnosti za ostvarenje uvećanog iznosa potpore prema Nacionalnoj klasifikaciji djelatnosti 2007 su: 43.21 Elektroinstalacijski radovi, 43.22 Uvođenje instalacija vodovoda, kanalizacije i plina i instalacija za grijanje i klimatizaciju, 43.32 Ugradnja stolarije,43.33 Postavljanje podnih i zidnih obloga, 86.21 Djelatnosti opće medicinske prakse, 86.22,Djelatnosti specijalističke medicinske prakse, 86.23 Djelatnosti stomatološke prakse i 86.90 Ostale djelatnosti zdravstvene zaštite.

 Sredstva potpore uplaćuju se na žiro račun korisnika nakon što dostavi presliku podmirenih računa kojima dokazuje namjensko korištenje sredstava, kao i preslike izvatka sa žiro računa (ili potvrde o izvršenom nalogu/nalozima) iz kojeg je vidljivo da je račun ili više njih podmireno.

 Sredstva se dodjeljuju isključivo za troškove sa datumom fakture od 01. siječnja 2023. godine, izuzev troškova koji se odnose na ishođenje dokumentacije potrebne za otvaranje obrta ili trgovačkog društva.

 Poduzetnici su dužni dostaviti potrebnu dokumentaciju u roku od 30 radnih dana od dana zaprimanja Odluke. Ukoliko se u navedenom roku ne dostavi tražena dokumentacija za isplatu potpore, smatrati će se da se odustalo od korištenja sredstava potpora i subvencija te sukladno tome potpora neće biti isplaćena.

 Potpora se ne može ostvariti za nabavu opreme za djelatnost obrta ili trgovačkog društva koja se sufinancira od strane Hrvatskog zavoda za zapošljavanje (HZZ-a).

Zahtjevi se podnose na **Obrascu 1** uz sljedeću dokumentaciju:

* presliku registracije gospodarskog subjekta (za obrtnike: obrtnica, za trgovačka društva: rješenje o upisu u sudski registar),
* presliku obrasca JOPPD (stranica A i stranica B), a za paušalne obrtnike rješenje o doprinosima izdano od Porezne uprave
* potvrdu o prebivalištu ili presliku osobne iskaznice zaposlene osobe na neodređeno vrijeme uključujući vlasnika/cu
* presliku računa za nabavu opreme, uređenje prostora ili za ostale prihvatljive troškove otvaranja obrta odnosno trgovačkog društva
* potvrda o izvršenom nalogu planja računa,
* potvrdu Hrvatskog zavoda za mirovinsko osiguranje o prijavi zaposlenja,
* obrazac: Izjava o korištenim potporama male vrijednosti,
* potvrda Porezne uprave o podmirenim dospjelim obvezama s osnove javnih davanja (ne starija od 30 dana od dana podnošenja zahtjeva),
* potvrda Porezne uprave o statusu PDV obveznika
* obrazac: Izjava o nepostojanju dvostrukog financiranja

# Potpore poduzetnicima za ulaganje u standarde kvalitete i certificiranje

 Grad Korčula dodjeljuje bespovratnu potporu obrtu ili trgovačkom društvu koji posluje i ima registrirano sjedište na području Grada Korčule te najmanje jednog zaposlenog na neodređeno vrijeme (vlasnik ili drugi zaposleni) sa punim radnim vremenom, odnosno ukoliko posluje sezonski (minimalno 6 mjeseci u godini) najmanje jednog zaposlenog na puno radno vrijeme, za troškove uvođenja i implementacije sustava upravljanja kvalitetom i okolišem, certificiranje sukladnosti vlastitih proizvoda prema hrvatskim i europskim normama i smjernicama, za troškove stjecanja prava uporabe znaka „Hrvatska kvaliteta“, „Hrvatski otočni proizvod“, „Izvorno hrvatsko“ i drugih znakova kvalitete.

 Iznos bespovratne potpore za namjene iz stavka 1. ovog članka je 796,34 eur/ 6.000,00 kuna po korisniku i vrsti certifikata koji se prvi put uvodi. Potpore se ne odobravaju na produljenje certifikacije (recertifikaciju).

 Sredstva potpore uplaćuju se na žiro račun korisnika nakon što dostavi presliku podmirenih računa kojima dokazuje namjensko korištenje sredstava, kao i preslike izvatka sa žiro računa (ili potvrde o izvršenom nalogu/nalozima) iz kojeg je vidljivo da je račun ili više njih podmireno.

 Sredstva se dodjeljuju isključivo za troškove sa datumom fakture od 01. siječnja 2023.

 Poduzetnici su dužni dostaviti potrebnu dokumentaciju u roku od 30 radnih dana od dana zaprimanja Odluke. Ukoliko se u navedenom roku ne dostavi tražena dokumentacija za isplatu potpore smatrati će se da se odustalo od korištenja sredstava potpora i subvencija te sukladno tome potpora neće biti isplaćena.

Zahtjevi se podnose na **Obrascu 2** uz koji se prilaže sljedeća dokumentacija:

* preslika registracije gospodarskog subjekta (za obrtnike: obrtnica, za trgovačka društva: rješenje o upisu u sudski registar),
* potvrda Hrvatskog zavoda za mirovinsko osiguranje o prijavi zaposlenja,
* ugovor konzultantske kuće za uvođenje sustava ili troškove edukacije,
* ugovor certifikacijske kuće za certificiranje sustava,
* potvrda o izvršenom nalogu plaćanja,
* obrazac: Izjava o korištenim potporama male vrijednosti,
* potvrda Porezne uprave o podmirenim dospjelim obvezama s osnove javnih davanja (ne starija od 30 dana od dana podnošenja zahtjeva),
* potvrda Porezne uorave o statusu PDV obveznika
* obrazac: Izjava o nepostojanju dvostrukog financiranja.

# Potpore poduzetnicima - inovatorima za uvođenje inovacije u proizvodnju

 Inovacija u smislu ovog Programa podrazumijeva oživotvorenje novih ideja i primjenu novih rješenja, procesa i postupaka prema komercijalnoj primjeni u proizvod ili uslugu, odnosno izum koji je zaštićen odgovarajućim oblicima intelektualnog vlasništva (patenti, žigovi, industrijski dizajn, oznake zemljopisnog porijekla i oznake izvornosti, topografija poluvodičkih proizvoda). Dokaz zaštite intelektualnog vlasništva nužan je da se novi proizvod, usluga ili proces može smatrati inovacijom u smislu ovog Programa.

 Grad Korčula dodjeljuje bespovratnu potporu obrtu ili trgovačkom društvu, koji posluje i ima registrirano sjedište na području Grada Korčule te najmanje jednog zaposlenog na neodređeno vrijeme (vlasnik ili drugi zaposleni) sa punim radnim vremenom, odnosno ukoliko posluje sezonski (minimalno 6 mjeseci u godini) najmanje jednog zaposlenog na puno radno vrijeme, za uvođenje inovacija u proizvodnju isključivo za:

* troškove zaštite intelektualnog vlasništva
* izradu ili nabavu naprava, alata, opreme i računalnih programa neophodnih za uvođenje inovacije u proizvodnju.

 Potpora iznosi 796,34 eur/6.000,00 kuna, a ako su prihvatljivi troškovi manji od navedenog iznosa, potpora će se odobriti u iznosu prihvatljivih troškova.

 Sredstva potpore uplaćuju se na žiro račun korisnika nakon što dostavi presliku podmirenih računa kojima dokazuje namjensko korištenje sredstava, kao i preslike izvatka sa žiro računa (ili potvrde o izvršenom nalogu/nalozima) iz kojeg je vidljivo da je račun ili više njih podmireno.

 Sredstva se dodjeljuju isključivo za troškove sa datumom fakture od 01. siječnja 2023. godine.

 Poduzetnici su dužni dostaviti potrebnu dokumentaciju u roku od 30 radnih dana od dana zaprimanja Odluke. Ukoliko se u navedenom roku ne dostavi tražena dokumentacija za isplatu potpore smatrati će se da se odustalo od korištenja sredstava potpora i subvencija te sukladno tome potpora neće biti isplaćena.

 Zahtjevi se podnose na **Obrascu 3,** uz koji se prilaže dokumentacija:

* presliku registracije gospodarskog subjekta (za obrtnike: obrtnica, za trgovačka društva: rješenje o upisu u sudski registar),
* potvrda Hrvatskog zavoda za mirovinsko osiguranje o prijavi zaposlenja,
* preslika računa za nabavu naprava i alata opreme i računalnih programa ili za ostale prihvatljive troškove
* potvrda kojom se dokazuje da je izvršeno plaćanje računa
* kratak opis inovacije i očekivani efekti,
* podaci o zaštiti intelektualnog vlasništva,
* postojeći dokazi o tržišnoj poziciji inovacije i stanje razvoja inovacije,
* obrazac: Izjava o korištenim potporama male vrijednosti,
* potvrda Porezne uprave o podmirenim dospjelim obvezama s osnove javnih davanja (ne starija od 30 dana od dana podnošenja zahtjeva),
* potvrda Porezne o statusu PDV obveznika
* obrazac: Izjava o nepostojanju dvostrukog financiranja.

# Subvencija troškova polaganja majstorskih ispita o stručnoj osposobljenosti i majstorskih ispita u obrtništvu

 Podnositelj zahtjeva ostvaruje pravo na subvenciju troškova polaganja majstorskog ispita ili ispita o stručnoj osposobljenosti čije polaganje je propisano odredbama Zakona o obrtu („Narodne novine“, br. 143/13, 127/19 i 41/20) pred komisijom Hrvatske obrtničke komore, za zanimanja propisana Pravilnikom o vezanim i povlaštenim obrtima i načinu izdavanja povlastica („Narodne novine“, broj 42/08) te Zakonom o prijevozu u cestovnom prometu („Narodne novine'', br. 41/18, 98/19, 30/21 i 89/21) i Pravilnikom o ispitu o stručnoj osposobljenosti za obavljanje djelatnosti javnog cestovnog prijevoza („Narodne novine'', br. 25/19) kada ga osoba koja otvara obrt polaže prvi put, a u Obrtnom registru mu je upisano sjedište na području Grada Korčule.

 Pravo na potporu ima i podnositelj zahtjeva koji je majstorski ispit ili ispit o stručnoj osposobljenosti polagao prije tri godine od dana upisa u obrtni registar.

 Subvencija iznosi 132,72 EUR/1.000,00 kn po korisniku, a ako su prihvatljivi troškovi manji od navedenog iznosa, potpora će se odobriti u iznosu prihvatljivih troškova.

 Sredstva potpore uplaćuju se na žiro račun korisnika nakon što dostavi presliku podmirenog računa kojima dokazuje namjensko korištenje sredstava, kao i presliku izvatka sa žiro računa (ili potvrde o izvršenom nalogu) iz kojeg je vidljivo da je račun podmiren.

 Zahtjevi se podnose na **Obrascu 4.** uz koji se prilaže dokumentacija:

1. preslika obrtnice,
2. potvrda Hrvatskog zavoda za mirovinsko osiguranje o prijavi zaposlenja,
3. uvjerenje o položenom ispitu HOK-a,
4. dokaz o uplaćenim sredstvima za polaganje ispita o stručnoj osposobljenosti odnosno polaganja majstorskog ispita,
5. presliku računa za polaganje majstorskog ispita,
6. presliku izvoda žiro računa ili potvrde o izvršenom nalogu kojim se dokazuje izvršeno plaćanje računa,
7. potvrda o zaposlenju kada majstorski ispit polaže radnik zaposlen kod obrtnika,
8. obrazac: Izjava o korištenim potporama male vrijednosti,
9. potvrda Porezne uprave o podmirenim dospjelim obvezama s osnove javnih davanja (ne starija od 30 dana od dana podnošenja zahtjeva)
10. obrazac: Izjava o nepostojanju dvostrukog financiranja.

# Sufinanciranje troškova prekvalifikacije i doškolovanja nezaposlenih osoba

 Grad Korčula će sufinancirati troškove prekvalifikacije i doškolovanja nezaposlenih osoba sa prebivalištem na području Grada Korčule u 2023. godini po verificiranim programima za stjecanje srednje stručne spreme, a s ciljem povećanja zaposlenosti.

 Nezaposlene osobe trebaju biti najmanje 30 dana prije podnošenja zahtjeva prijavljene na Hrvatski zavod za zapošljavanje.

 Potpora subvencije po korisniku iznosi 530,89 EUR/4.000,00 kuna, a ako su prihvatljivi troškovi manji od navedenog iznosa, potpora će se odobriti u iznosu prihvatljivih troškova. Sredstva potpore uplaćuju se na tekući račun korisnika.

 Po završetku školovanja, u roku od 15 dana, polaznik je dužan donijeti svjedodžbu o završnom ispitu. U protivnom, dužan je u roku od 15 dana od isteka roka za završetak obrazovanja izvršiti povrat potpore na žiro-račun Grada Korčule.

 Zahtjev se podnosi na **Obrascu 5.** uz koji se prilaže dokumentacija:

* preslika Ugovora o prekvalifikaciji ili doškolovanju sa ustanovom ovlaštenom za provođenje programa obrazovanja odraslih,
* dokaz o izvršenoj uplati troškova prekvalifikacije ili doškolovanja,
* potvrda Hrvatskog zavoda za zapošljavanje da je osoba prijavljena kao nezaposlena,
* preslika osobne iskaznice ili potvrda o prebivalištu.

# Potpore za sufinanciranje pojedinačnog nastupa poduzetnika na manifestacijama u vezi s poduzetništvom

 Manifestacije vezane za poduzetništvo u smislu ovog Programa jesu: sajmovi, izložbe, natjecanja i slične manifestacije vezane za poduzetništvo, organizirane s namjerom predstavljanja, promocije ili ocjenjivanja proizvoda i usluga pojedinih poduzetnika. Nastup na manifestaciji namijenjen predstavljanju i ocjenjivanju poljoprivrednih proizvoda i proizvođača nije prihvatljiv trošak po ovoj Odluci.

 Potpora subvencije po korisniku iznosi 398,17 EUR/3.000,00 kuna, a ako su prihvatljivi troškovi manji od navedenog iznosa, potpora će se odobriti u iznosu prihvatljivih troškova.

 Sredstva potpore uplaćuju se na žiro račun korisnika nakon što dostavi presliku podmirenih računa kojima dokazuje namjensko korištenje sredstava, kao i preslike izvatka sa žiro računa (ili potvrde o izvršenom nalogu/nalozima) iz kojeg je vidljivo da je račun ili više njih podmireno. Sredstva se dodjeljuju isključivo za troškove sa datumom fakture od 01. siječnja 2023. godine.

 Poduzetnici su dužni dostaviti potrebnu dokumentaciju u roku od 30 radnih dana od dana zaprimanja Odluke. Ukoliko se u navedenom roku ne dostavi tražena dokumentacija za isplatu potpore smatrati će se da se odustalo od korištenja sredstava potpora i subvencija te sukladno tome potpora neće biti isplaćena.

Zahtjev se podnosi na **Obrascu 6.** uz koji se prilaže dokumentacija:

* preslika registracije gospodarskog subjekta (za obrtnike: obrtnica, za trgovačka društva: rješenje o upisu u sudski registar),
* potvrda Hrvatskog zavoda za mirovinsko osiguranje o prijavi zaposlenja,
* preslika računa za prihvatljive troškove iz ove mjere,
* presliku žiro računa (potvrda o izvršenom nalogu),
* kratki opis manifestacije (ili članak iz internetske stranice) iz koje je vidljivo da je organizacija manifestacije u vezi s poduzetništvom,
* obrazac: Izjava o korištenim potporama male vrijednosti,
* potvrda Porezne uprave o podmirenim dospjelim obvezama s osnove javnih davanja (ne starija od 30 dana od dana podnošenja zahtjeva),
* potvrda Porezne uprave o statusu PDV obveznika,
* obrazac: Izjava o nepostojanju dvostrukog financiranja.

# Potpore za sufinanciranje troškova reklame i promidžbe subjekata koji obavljaju gospodarsku djelatnosti na području zaštićene kulturno-povijesne cjeline

 Grad Korčula će sufinancirati troškove reklame i promidžbe subjektima koji obavljaju gospodarsku djelatnost na području zaštićene kulturno-povijesne cjeline na području Grada Korčule izuzev poslovnih banaka, osiguravajućih društava, kockarske i kladioničarske djelatnosti te slobodnih zanimanja (javnih bilježnika i odvjetnika).

 Potpora se može dodijeliti za:

- troškove izrade vizualnog identiteta,

- troškove izrade internetskih stranica,

- izradu promidžbenih materijala gospodarskog subjekta.

 Potpora iznosi 132,72eur/1.000,00 kuna po korisniku, a ako su prihvatljivi troškovi manji od navedenog iznosa, potpora će se odobriti u iznosu prihvatljivih troškova.

 Sredstva potpore uplaćuju se na žiro račun korisnika nakon što dostavi presliku podmirenih računa kojima dokazuje namjensko korištenje sredstava, kao i preslike izvatka sa žiro računa (ili potvrde o izvršenom nalogu/nalozima) iz kojeg je vidljivo da je račun ili više njih podmireno.

 Sredstva se dodjeljuju isključivo za troškove sa datumom fakture nakon 01. siječnja 2023. godine.

 Poduzetnici su dužni dostaviti potrebnu dokumentaciju u roku od 30 radnih dana od dana zaprimanja Odluke. Ukoliko se u navedenom roku ne dostavi tražena dokumentacija za isplatu potpore smatrati će se da se odustalo od korištenja sredstava potpora i subvencija te sukladno tome potpora neće biti isplaćena.

Zahtjevi se podnose na **Obrascu 7.** uz koji se prilaže dokumentacija:

* preslika registracije gospodarskog subjekta (za obrtnike: obrtnica, za trgovačka društva: rješenje o upisu u sudski registar),
* potvrda Hrvatskog zavoda za mirovinsko osiguranje o prijavi zaposlenja,
* preslika računa za prihvatljive troškove iz ove mjere,
* presliku izvoda žiro-računa ili potvrda o izvršenom nalogu,
* obrazac: Izjava o korištenim potporama male vrijednosti,
* potvrda Porezne uprave o podmirenim dospjelim obvezama s osnove javnih davanja (ne starija od 30 dana od dana podnošenja zahtjeva),
* potvrda Porezne uprave o statusu PDV obveznika,
* obrazac: Izjava o nepostojanju dvostrukog financiranja.

**Potpore za poticanje zapošljavanja**

 Grad Korčula će subvencionirati troškove **novog zapošljavanja jedne osobe** u iznosu od 3.185,35/24.000 kn, jednokratno.

 Dodatni uvjeti koje poslodavac mora ispunjavati su sljedeći:

* poslodavac za čitavo vrijeme trajanja Ugovora ne smije smanjivati ukupan broj zaposlenih u odnosu na stanje broja zaposlenih na dan sklapanja Ugovora sa Gradom Korčulom
* novozaposlena osoba mora imati prebivalište na području Grada Korčule, najmanje godinu dana prije zapošljavanja,
* novozaposlena osoba mora biti evidentirana na Zavodu za zapošljavanje najmanje 30 dana prije zapošljavanja,
* poslodavac mora sa zaposlenikom sklopiti ugovor na neodređeno vrijeme,
* poslodavac u tijeku posljednje dvije kalendarske godine nije dao poslovno uvjetovani otkaz ugovora o radu.

 Sredstva potpore uplaćuju se na žiro račun korisnika, a korisnik je dužan svaki mjesec dostavljati dokaz o namjenskom korištenju sredstava, kao i preslike izvatka sa žiro računa (ili potvrde o izvršenom nalogu) iz kojeg je vidljivo da je zaposleniku isplaćena plaća, zaključno sa plaćom za prosinac 2022. godine.

Zahtjevi za potporu za novo zapošljavanje poslodavci podnose na **Obrascu 8.** uz koji se prilaže dokumentacija:

* preslika registracije gospodarskog subjekta (za obrtnike: obrtnica, za trgovačka društva: rješenje o upisu u sudski registar),
* potvrda Hrvatskog zavoda za mirovinsko osiguranje o prijavi zaposlenja,presliku izvoda žiro-računa ili potvrda o izvršenom nalogu,
* presliku ugovora o radu za novozaposlenu osobu,
* potvrdu Hrvatskog zavoda za mirovinsko osiguranje o prijavi zaposlenja,
* potvrdu HZZ Korčula da je osoba bila prijavljena kao nezaposlena osoba najmanje 30 dana prije zapošljavanja, osim za osobu kojoj je to prvo zaposlenje,
* presliku JOPPD obrasca za novozaposlenu osobu,
* presliku žiro računa iz kojeg je vidljivo da je isplaćena neto plaća i podmireni doprionosi,
* potvrdu HZZ Korčula da ne ostvaruje potporu za zapošljavanje temeljem programa mjera za zapošljavanje od strane HZZ,
* potvrdu o prebivalištu za novozaposlenu osobu ili presliku osobne iskaznice
* obrazac: Izjava o korištenim potporama male vrijednosti,
* potvrdu Porezne uprave o podmirenim dospjelim obvezama s osnove javnih davanja (ne starija od 30 dana od dana podnošenja zahtjeva),
* obrazac: Izjava o nepostojanju dvostrukog financiranja,

**Potpore za zapošljavanje nezaposlenih osoba s višom i visokom stručnom spremom**

 Grad Korčula će odobriti jednokratnu naknadu poslodavcu koji u 2023. godini na **neodređeno** vrijeme zaposli nezaposlene osobe sa višom i visokom stručnom spremom.

Novozaposlena osoba mora imati prebivalište na području Grada Korčule, najmanje godinu dana prije zapošljavanja.

Novozaposlena osoba mora biti evidentirana na Hrvatskom zavodu za zapošljavanje najmanje 30 dana prije zapošljavanja.

Potpora za višu stručnu spremu iznosi 663,61eur/ 5.000,00 kn.

Potpora za visoku stručnu spremu iznosi 1.327,23 eur/10.000,00 kn.

Zahtjev se podnosi na **Obrascu 9**. uz koji se prilaže dokumtacija:

* presliku registracije gospodarskog subjekta (za obrtnike: obrtnica, za trgovačka društva: rješenje o upisu u sudski registar),
* presliku ugovora o radu za novozaposlenu osobu,
* potvrdu Hrvatskog zavoda za mirovinsko osiguranje o prijavi zaposlenja
* presliku obrasca JOPPD (stranica A i stranica B) za novozaposlenu osobu,
* potvrdu o prebivalištu ili presliku osobne iskaznice zaposlene osobe na neodređeno vrijeme,
* potvrdu HZZ Korčula da je osoba bila prijavljena kao nezaposlena osoba najmanje 30 dana prije zapošljavanja,
* presliku žiro računa iz kojeg je vidljiva isplata neto plaže i podmirenje doprinosa,
* obrazac: Izjava o korištenim potporama male vrijednosti,
* potvrda Porezne uprave o podmirenim dospjelim obvezama s osnove javnih davanja (ne starija od 30 dana od dana podnošenja zahtjeva),
* obrazac: Izjava o nepostojanju dvostrukog financiranja

**Nagrada poduzetniku godine**

Grad Korčula dodijelit će priznanje (bez novčane potpore) poduzetniku ili obrtniku koji je:

- zaposlio najveći broj novozaposlenih osoba u prethodnoj godini

- ostvario najuspješnije rezultate u prethodnoj godini.

Kao kriterij uspješnosti uzeti će se ukupan rezultat poslovanja na kraju godine, odnosno dobit razdoblja.

Dodatni uvjet za ostvarenje priznanja:

* + u tijeku posljednje dvije godine poduzetnik nije dao radniku poslovno uvjetovani otkaz ugovora o radu.

Uz prijedlog za dodjelu priznanja poduzetnici prilažu dokumentaciju:

* presliku registracije gospodarskog subjekta (za obrtnike: obrtnica, za trgovačka društva: rješenje o upisu u sudski registar),
* potvrdu Hrvatskog zavoda za mirovinsko osiguranje o prijavi zaposlenja,
* potvrda Porezne uprave o podmirenim dospjelim obvezama s osnove javnih davanja (ne starija od 30 dana od dana podnošenja zahtjeva).

**POSTUPAK PODNOŠENJA ZAHTJEVA**

Ovaj Javni poziv objavljuje se na mrežnim stranicama Grada Korčule. Zahtjevi za dodjelu potpora te predmetni Javni poziv moguće je preuzeti na mrežnim stranicama Grada Korčule. Ostale informacije mogu se zatražiti na telefonskom broju 446-156, Upravni odjel za upravljanje Gradskom imovinom, gospodarstvo i turizam.

Zahtjev za dodjelu potpore sa potrebnom dokumentacijom podnosi se Povjerenstvu za dodjelu potpora za razvoj poduzetništva Grada Korčule u 2023. godini, poštom na adresu: Grad Korčula, Trg Antuna i Stjepana Radića 1, 20260 Korčula ili se predaje osobno u pisarnicu Grada Korčule.

Korisnici potpore u trenutku podnošenja Zahtjeva za dodjelu potpore ne smiju imati nepodmirenih dospjelih dugovanja prema Gradu Korčuli. Korisnik potpore koji je u sustavu PDV-a ne ostvaruje pravo na PDV kao prihvatljiv trošak potpore. Sredstva za mjere po ovom Javnom pozivu dodjeljuju se isključivo za troškove sa datumom fakture nakon 01. siječnja 2023. godine, osim ukoliko svakom pojedinom mjerom ovog Javnog poziva nije određeno drugačije.

Ako se prijave podnose na više mjera, svaka prijava se podnosi na posebnom obrascu i mora imati potpunu dokumentaciju. Nepotpune prijave neće se razmatrati.

 Na prijedlog Povjerenstva za dodjelu potpora, gradonačelnica dodjeljuje potpore male vrijednosti.

Sukladno Zakonu o pravu na pristup informacijama („Narodne novine“ br. 172/03, 144/10, 77/11 i 25/13, 85/15), Grad Korčula kao tijelo javne vlasti, obavezno je, radi upoznavanja javnosti, omogućiti pristup informacijama o svom radu pravodobnom objavom na internetskim stranicama ili u javnom glasilu. U cilju zakonom utvrđene svrhe i interesu javnosti, Grad Korčula objavljuje sve donesene akte na službenoj internetskoj stranici i u službenom glasilu Grada Korčule. Slijedom navedenog, smatrat će se da je poduzetnik, podnošenjem Zahtjeva za potporu koji sadrži njegove osobne podatke, na ovaj Javni poziv, uz tražene priloge, dao privolu za njihovo prikupljanje, obradu i korištenje istih javnom objavom na internetskim stranicama i u službenom glasilu Grada Korčule, a u svrhu radi koje su prikupljeni.

KLASA: 302-03/23-01/00001

URBROJ: 2117-9-02/23-00002

Korčula, 28. travnja 2023. godine

 Gradonačelnica

 Nika Silić Maroević, dipl.ing. agr.